
Către,
BIROUL PERMANENT AL

CAMEREI DEPUTAȚILOR
Vă înaintăm, alăturat, Raportul comun asupra proiectului de Lege privind aprobarea Ordonanţei de urgenţă a Guvernului nr.49/2016 pentru modificarea Legii nr.5/2000 privind aprobarea Planului de amenajare a teritoriului naţional - Secţiunea a III-a - zone protejate, trimis Comisiei pentru mediu şi echilibru ecologic şi Comisiei pentru administraţie publică şi amenajarea teritoriului spre dezbatere pe fond, în procedură de urgenţă, cu adresa nr.Plx.321 din 13 septembrie 2016.

PREȘEDINTE, 



PREŞEDINTE,

VICTOR PAUL DOBRE 
CARMEN ILEANA MOLDOVAN

R A P O R T    C O M U N
asupra proiectului de Lege privind aprobarea Ordonanţei de urgenţă a Guvernului nr.49/2016 pentru modificarea Legii nr. 5/2000 privind aprobarea Planului de amenajare a teritoriului naţional - Secţiunea a III-a - zone protejate
În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru administraţie publică şi amenajarea teritoriului şi Comisia pentru mediu şi echilibru ecologic au fost sesizate spre dezbatere pe fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.49/2016 pentru modificarea Legii nr. 5/2000 privind aprobarea Planului de amenajare a teritoriului naţional - Secţiunea a III-a - zone protejate, transmis cu adresa nr. PLx. 321 din 13 septembrie 2016, înregistrat la Comisia pentru administraţie publică şi amenajarea teritoriului cu nr.4c-6/360 din 15 septembrie 2016, și respectiv la Comisia pentru mediu şi echilibru ecologic cu nr.4c-27/315 din 14 septembrie 2016.
In conformitate cu prevederilor art. 75 alin.(1) din Constituţia României, republicată şi ale art.92 alin. (8) pct.2 din Regulamentul Camerei Deputaţilor, republicat, Camera Deputaţilor este primă Cameră sesizată.
Consiliul Legislativ a avizat favorabil proiectul de ordonanță de urgență, conform avizului nr.831/1.09.2016. 

Proiectul de lege are ca obiect de reglementare modificarea Legii nr.5/2000 privind aprobarea Planului de amenajare a teritoriului naţional - Sectiunea a Ill-a - zone protejate, în vederea corelării acesteia cu legislaţia în domeniu şi a crearii unui cadru unitar a ariilor naturale protejate, respectiv lista consolidată a respectivelor arii, care formează reţeaua natională de arii naturale protejate, la care să aibă acces în mod facil toţi factorii interesaţi, în contextul îndeplinirii angajamentelor ce-i revin României şi care derivă din calitatea sa de stat membru al Uniunii Europene şi a evitării eventualelor sancţiuni de ordin financiar ca urmare a neîndeplinirii acestor obligaţii.

În conformitate cu prevederile art.61 şi 63 din Regulamentul Camerei Deputaţilor, republicat, cu modificările şi completările ulterioare, Comisia pentru administraţie publică şi amenajarea teritoriului şi Comisia pentru mediu şi echilibru ecologic au examinat proiectul de ordonanţă  sus-menţionat în şedinţe separate.
Membrii Comisiei pentru administrație publică şi amenajarea teritoriului au examinat proiectul de lege în şedinţa din 27 septembrie 2016. La lucrările Comisiei au fost prezenţi 17 deputaţi, din totalul de 20 membri ai Comisiei. 

Membrii Comisiei pentru mediu şi echilibru ecologic au examinat proiectul de lege în şedinţa din 20 septembrie 2016. La lucrările Comisiei au fost prezenţi 11 deputaţi, din totalul de 16 membri ai Comisiei. 

La dezbaterea proiectului de Lege au participat ca invitați, în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare, domnul Viorel Lascu, secretar de stat în Ministerul Mediului Apelor şi Pădurilor și doamna Sirma Caraman - secretar de stat în Ministerul Dezvoltării Regionale și Administrației Publice.

În urma dezbaterii și a opiniilor exprimate, membrii celor două comisii au hotărât, cu unanimitate de voturi, adoptarea proiectului de Lege privind aprobarea Ordonanţei de urgenţă a Guvernului nr.49/2016 pentru modificarea Legii nr. 5/2000 privind aprobarea Planului de amenajare a teritoriului naţional - Secţiunea a III-a - zone protejate cu un amendament admis cuprins în Anexa la prezentul  raport. 
Prin obiectul de reglementare şi conţinutul său, proiectul de lege face parte din categoria legilor organice.
	PREŞEDINTE,


	PREŞEDINTE,

	VICTOR PAUL DOBRE 
	CARMEN ILEANA MOLDOVAN


	SECRETAR,

	SECRETAR,

	RADU BABUȘ
	VASILE DANIEL SUCIU


Sef serviciu Sofia Chelaru 
Consilier parlamentar Nicoleta Toma










Consilier parlamentar Alina Alexandriuc 

Anexa
Amendament admis

	Nr. crt.
	Text Ordonanţa nr. 49/2016
	Text Senat
	Amendamente admise


	Motivaţie

	1. 
	
	LEGE
privind aprobarea Ordonanţei de urgenţă a Guvernului nr. 49/2016 pentru modificarea Legii nr. 5/2000 privind aprobarea Planului de amenajare a teritoriului naţional - Secţiunea a III-a - zone protejate

	Nemodificat 

	

	2.
	
	
Articol unic. - Se aprobă Ordonanţa de urgenţă a Guvernului nr.49/2016 pentru modificarea Legii nr. 5/2000 privind aprobarea Planului de amenajare a teritoriului naţional - Secţiunea a III-a - zone protejate.

	
Articol unic. -  Se aprobă Ordonanţa de urgenţă a Guvernului nr.49 din 31 august 2016 pentru modificarea Legii nr. 5/2000 privind aprobarea Planului de amenajare a teritoriului naţional - Secţiunea a III-a - zone protejate, publicată  în Monitorul Oficial al României, Partea I, nr. 689 din 6 septembrie 2016. 

	Tehnică legislativă

	3.
	Titlul ordonanței

ORDONANŢĂ DE URGENŢĂ 
pentru modificarea Legii nr. 5/2000 privind aprobarea Planului de amenajare a teritoriului naţional - Secţiunea a III-a - zone protejate

	Nemodificat
	Nemodificat
	

	4.
	
Art. I - 5/2000Legea nr.  privind aprobarea Planului de amenajare a teritoriului naţional - Secţiunea a III-a - zone protejate, publicată în Monitorul Oficial al României, Partea I, nr. 152 din 12 aprilie 2000, se modifică după cum urmează:

1. Articolul 2 va avea următorul cuprins:

Legea evidenţiază zonele cuprinse în reţeaua naţională de arii naturale protejate şi identifică valorile de patrimoniu cultural naţional, care necesită instituirea de zone protejate pentru asigurarea protecţiei acestor valori.""Art. 2 - 

2. Articolul 4 va avea următorul cuprins:

(1) Ariile naturale protejate de interes naţional, internaţional şi comunitar sunt prevăzute în anexa nr. I, denumită în continuare Lista consolidată a ariilor naturale protejate din România."Art. 4 - 
(2) Regimul ariilor naturale protejate se reglementează prin lege specială."

3. Articolul 6 va avea următorul cuprins:

(1) Anexele nr. I şi II se actualizează periodic pe măsura identificării de noi valori de patrimoniu natural, a desemnării de noi arii naturale protejate potrivit prevederilor legale, precum şi a modificărilor intervenite asupra valorilor protejate."Art. 6 - 

(2) Actualizarea anexelor nr. I şi II se face prin hotărâre a Guvernului, la propunerea autorităţii publice centrale de mediu.

(3) Limitele ariilor naturale protejate prevăzute în lista consolidată se realizează conform specificaţiilor tehnice în cadrul infrastructurii naţionale pentru informaţii spaţiale din România şi vor fi puse la dispoziţia factorilor interesaţi prin grija autorităţii publice centrale de mediu.

(4) Autoritatea publică centrală pentru protecţia mediului pune la dispoziţia factorilor interesaţi prin intermediul infrastructurii naţionale de informaţii spaţiale setul de date spaţiale «Ariile naturale protejate din România» prin servicii de vizualizare şi descărcare pentru limitele ariilor naturale protejate prevăzute în lista consolidată. Autoritatea publică centrală pentru protecţia mediului publică adresele web ale serviciilor de vizualizare şi descărcare aferente setului de date «Ariile naturale protejate din România».

(5) Autoritatea publică centrală pentru protecţia mediului actualizează periodic setul de date «ariile naturale protejate din România», ca urmare a delimitării la o scară cu o precizie mai bună, ca urmare a conformării la specificaţiile tehnice INSPIRE şi/sau pentru asigurarea topologiei cu alte seturi de date INSPIRE proprii, şi consemnează actualizările în fişierul de metadate aferent setului de date.

(6) Actualizările prevăzute la alin. (5) se aprobă prin ordin al conducătorului autorităţii publice centrale de mediu.

(7) Anexa nr. III se poate reactualiza periodic, pe măsura identificării de noi valori de patrimoniu cultural, precum şi a modificărilor intervenite asupra valorilor protejate. Declararea şi delimitarea zonelor protejate aferente noilor valori de patrimoniu se fac potrivit legii."

4. Titlul anexei nr. I va avea următorul cuprins: "Lista consolidată a ariilor naturale protejate din România".


	Nemodificat
	Nemodificat
	

	5.
	Art. II  - 5/2000În termen de 30 de zile de la data intrării în vigoare a prezentei ordonanţe de urgenţă, autoritatea publică centrală pentru protecţia mediului publică adresele web ale serviciilor de vizualizare şi descărcare aferente setului de date "Ariile naturale protejate din România" prevăzute la art. 6 alin. (4) din Legea nr. privind aprobarea Planului de amenajare a teritoriului naţional - Secţiunea a III-a - zone protejate, astfel cum a fost modificată prin prezenta ordonanţă de urgenţă.

	Nemodificat
	Nemodificat

